open-index/open-wikipedia-markdown huggingface dataset:
अनुराधा गोरे

**अनुराधा विष्णू गोरे** (इ.स. १९५०? - हयात) या एक मराठी साहित्यिक आहेत. त्यांनी मराठीत आठाहून अधिक पुस्तके लिहिली आहेत. या मुंबईत पार्ले टिळक विद्यालयाच्या मुख्याध्यापिका होत्या. त्यांचा मुलगा कॅप्टन विनायक विष्णू गोरे हा २६ सप्टेंबर, इ.स. १९९५ रोजी वयाच्या २६व्या वर्षी भारताच्या उत्तर सरहद्दीवरील कुपवाडा येथे भारत-पाकिस्तान युद्धात मृत्यू पावला.

मुलाच्या मृत्यूनंतर अनुराधा गोरे यांनी शाळांशाळातून आणि मंडळांमंडळातून व्याख्याने देऊन तरुणांना भारतीय सैन्याची, सैनिकांची आणि ते करीत असलेल्या कामाची माहिती देणारी व्याख्याने देणे आणि वर्तमानपत्रांमध्ये लेख लिहिणे सुरू केले.

गोरे यांची बहुतेक पुस्तके सैन्य आणि सैनिक यासंबंधी आहेत. त्या जानेवारी २०१७ साली बेळगावात झालेल्या मंथन महिला साहित्य संमेलनाच्या अध्यक्ष होत्या.

त्या मूळच्या साताऱ्याच्या आहेत.  

## निवडक पुस्तके 
* आचंद्र-सूर्य नांदो (कथासंग्रह)
* ओळख सियाचीनची (माहितीपर)
* कथासागर (भाग १, २) - कथासंग्रह
* कळी उमलताना (मार्गदर्शनपर)
* गाऊ त्यांना आरती (युद्धविषयक)
* जॅक ऑफ ऑल (बालसाहित्य)
* परीक्षेची भीती कशाला?
* वारस होऊ अभिमन्यूचे (२००९) : या पुस्तकाचे इंग्रजी भाषांतर झाले आहे.
* शौर्य
* शौर्य कथा (युद्धविषयक) (भाग १, २)

वर्ग:मराठी लेखिका
वर्ग:स्त्री चरित्रलेख
चंद्रकांत रघुनाथ पाटील

**चंद्रकांत रघुनाथ पाटील** (१६ मार्च, इ.स. १९५५:पिंप्री अकाराउत, एदलाबाद, जळगाव जिल्हा, महाराष्ट्र - हयात) हे भारतीय जनता पक्षाचे राजकारणी आहेत. हे इ.स. २०१४ च्या लोकसभा निवडणुकांमध्ये गुजरात राज्यातील नवसारी लोकसभा मतदारसंघातून लोकसभेवर निवडून गेले.

वर्ग:भारतीय जनता पक्षातील राजकारणी
वर्ग:नवसारीचे खासदार
वर्ग:इ.स. १९५५ मधील जन्म
वर्ग:१६ वी लोकसभा सदस्य
वर्ग:पुरुष चरित्रलेख
वर्ग:१८ वी लोकसभा सदस्य
दर्शना विक्रम जरडोश

**दर्शना विक्रम जरडोश** (२१ जानेवारी, इ.स. १९६१:सुरत, गुजरात - हयात) या भारतीय जनता पक्षाच्या राजकारणी आहेत. हे इ.स. २०१४ च्या लोकसभा निवडणुकांमध्ये गुजरात राज्यातील सुरत लोकसभा मतदारसंघातून लोकसभेवर निवडून गेले. 

वर्ग:भारतीय जनता पक्षातील राजकारणी
वर्ग:सुरतचे खासदार
वर्ग:इ.स. १९६१ मधील जन्म
वर्ग:१५ वी लोकसभा सदस्य
वर्ग:१६ वी लोकसभा सदस्य
वर्ग:स्त्री चरित्रलेख
जंबुक (तारकासमूह)

**जंबुक** उत्तर खगोलार्धातील एक अंधुक तारकासमूह आहे. त्याला इंग्रजीमध्ये Vulpecula (*व्हुल्पेक्युला*) म्हणतात. तो एक लॅटिन शब्द असून त्याचा अर्थ "लहान कोल्हा" आहे. सतराव्या शतकात पहिल्यांदा त्याची रचना करण्यात आली होती.

## वैशिष्ट्ये 
डावे|इवलेसे|300x300अंश|नुसत्या डोळ्यांनी दिसणारे जंबुकमधील तारे

### तारे 
या तारकासमूहात ४थ्या दृश्यप्रतीपेक्षा तेजस्वी एकही तारा नाही. आल्फा व्हुल्पेक्युले हा ४.४४ दृश्यप्रतीचा लाल राक्षसी तारा जंबुकमधील सर्वात तेजस्वी तारा आहे. तो पृथ्वीपासून २९७ प्रकाश-वर्ष अंतरावर आहे. 

१९६७ साली केंब्रिजमध्ये  जोसेलिन बेल यांनी ॲंटोनी हेविश यांच्या मार्गदर्शनाखाली पीएसआर बी१९१९+२१ या सर्वात पहिल्या पल्सारचा शोध लावला. क्वेसारपासून येणाऱ्या रेडिओ लहरींचा शोध घेत असताना त्यांना १.३३७३ सेकंद अंतराने वारंवार येणारी स्पंदने आढळली. हे सिग्नल सौर दिवसाऐवजी सायडेरिअल दिवसाच्या कालावधीने पुन्हा येत असल्याने त्यांचे उत्पत्तीस्थान पृथ्वीवर नसल्याचे स्पष्ट झाले. शेवटी हे सिग्नल वेगाने फिरणाऱ्या न्यूट्रॉन ताऱ्यामुळे निर्माण होत असल्याचे आढळले. पहिल्या पल्सारच्या शोधानंतर पंधरा वर्षांनी पीएसआर बी१९३७+२१ या पहिल्या मिलीसेकंद पल्सारचा शोधदेखील जंबुकमध्येच लागला.

जंबुकमध्ये एचडी १८९७३३बी हा पृथ्वीपासून सर्वात जवळील परग्रहांपैकी एक परग्रह आहे. स्पिट्झर अवकाश दुर्बीण सध्या त्याचे निरीक्षण करत आहे. या ग्रहाच्या वातावरणामध्ये पाण्याची वाफ असल्याचे आढळून आले आहे. या ग्रहाचे तापमान १०००° सेल्सिअसपेक्षा जास्त जात असल्याने तो वास्तव्ययोग्य नाही. असे असले तरी, भविष्यात एखाद्या पृथ्वीसदृश ग्रहावर जीवनासाठी आवश्यक असलेले पाणी सापडण्याची शक्यता वाढली आहे.

### दूर अंतराळातील वस्तू 
इवलेसे|डम्बेल तेजोमेघ
डम्बेल तेजोमेघ (एम२७), एक मोठा तेजस्वी ग्रहीय तेजोमेघ आहे. फ्रेंच खगोलशास्त्रज्ञ चार्ल्स मेसिए यांनी १७६४ साली त्याचा शोध लावला होता आणि त्याच्या प्रकारची पहिलीच वस्तू असे त्याचे वर्णन केले होते. एखाद्या चांगल्या द्विनेत्रीने त्याला पाहता येऊ शकते.
डावे|इवलेसे|जंबुकमधील हेन २-४३७ ग्रहीय तेजोमेघ.
एनजीसी ७०५२ एक एज-ऑन सर्पिलाकार दीर्घिका आहे. ती पृथ्वीपासून २१.४ कोटी प्रकाश-वर्ष अंतरावर आहे. तिच्यामध्ये ३७०० प्रकाश-वर्ष व्यासाची धुळयुक्त तबकडी आहे. तिच्या केंद्रस्थानी ३० कोटी सौर वस्तुमानाचे कृष्णविवर आहे. खगोलशास्त्रज्ञ असा तर्क करतात की केंद्रीय तबकडी एक लहान दीर्घिका एनजीसी ७०५२ मध्ये विलीन झाल्यानंतरचे अवषेश आहेत. दीर्घिकेमधून फवारे निघताना दिसू शकतात आणि ती रेडिओ लहरींमध्ये अतिशय प्रकाशमान दिसते. याचा अर्थ तिचे रेडिओ दीर्घिका असेही वर्गीकरण केले जाते.

## संदर्भ 
### स्रोत 
*  .&nbsp; also available from Princeton University Press, Princeton: ISBN 978-0-691-13556-4.

### तळटिपा 
गुणकः  20h 00m 00s, +25° 00′ 00″
देवजीभाई गोविंदभाई फतेपरा

**देवजीभाई गोविंदभाई फतेपरा** (२० नोव्हेंबर, इ.स. १९५९:कंडकोट, राजकोट जिल्हा, गुजरात - हयात) या भारतीय जनता पक्षाच्या राजकारणी आहेत. हे इ.स. २०१४ च्या लोकसभा निवडणुकांमध्ये गुजरात राज्यातील सुरेन्द्रनगर लोकसभा मतदारसंघातून लोकसभेवर निवडून गेले.

वर्ग:भारतीय जनता पक्षातील राजकारणी
वर्ग:सुरेंद्रनगरचे खासदार
वर्ग:इ.स. १९५९ मधील जन्म
वर्ग:१६ वी लोकसभा सदस्य
वर्ग:पुरुष चरित्रलेख
२०१७ ऑस्ट्रेलियन ओपन

**२०१७ ऑस्ट्रेलियन ओपन** ही ऑस्ट्रेलियन ओपन टेनिस स्पर्धेची १०५ वी आवृत्ती होती. ही स्पर्धा १३ ते २९ जानेवारी २०१७ दरम्यान मेलबर्न येथे भरवण्यात आली. ही या वर्षातली पहिली ग्रँड स्लॅम स्पर्धा होती. स्पर्धेमध्ये एकेरी, दुहेरी आणि मिश्र दुहेरी प्रकरांमध्ये पुरुष व महिलांसाठी खेळ आयोजित करण्यात आले होते.

नोवाक जोकोविच आणि अँजेलिक कर्बर हे गतविजेते होते आणि दोघांनाही त्यांचे गतविजेतेपद राखता आले नाही. रॉजर फेडरर याने प्रतिस्पर्धी रफायेल नदालला पाच सेटमध्ये पराभूत करून पुरुष एकेरीचे विजेतेपद पटकावले. हे त्याचे अठरावे ग्रँड स्लॅम विजेतेपद होते. महिला एकेरीमध्ये सेरेना विल्यम्सने तिची बहीण व्हीनस विल्यम्स हीला हरवून विजेतेपद पटकावले. त्यामुळे स्टेफी ग्राफचा विक्रम मोडून २३ ग्रँड स्लॅम विजेतेपदांसह पुरुष किंवा महिला एकेरीमध्ये सर्वाधिक ग्रँड स्लॅम जिंकण्याचा विश्वविक्रम सेरेना विल्यम्सने तिच्या नावे केला.

## विजेते
### पुरुष एकेरी
*  **रॉजर फेडरर** ने   रफायेल नदालला –6–4, 3–6, 6–1, 3–6, 6–3 असे हरवले.

### महिला एकेरी
*  **सेरेना विल्यम्स** ने  व्हीनस विल्यम्सला 6–4, 6–4 असे हरवले.

### पुरुष दुहेरी
*  **हेन्री कोंटीनेन** /  **जॉन पीअर्स** ह्यांनी  बॉब ब्रायन /  माइक ब्रायन ह्यांना 7–5, 7–5 असे हरवले.

### महिला दुहेरी
*  **बेथनी मॅटेक-सँड्स** /  **ल्यूसी सफारोवा** ह्यांनी  आंद्रेया लावाकोव्हा /  पेंग शुआय ह्यांना 6–7(4–7), 6–3, 6–3 असे हरवले.

### मिश्र दुहेरी
*  **अबिगेल स्पीअर्स** /  **जुआन सेबॅस्टिअन काबा** ह्यांनी  सानिया मिर्झा /  इव्हान डोडिक ह्यांना  6–2, 6–4 असे हरवले.

## अधिकृत संकेतस्थळ
*अधिकॄत संकेतस्थळ
जसवंतसिंह सुमनभाई भाभोर

**जसवंतसिंह सुमनभाई भाभोर** २२ ऑगस्ट, इ.स. १९६६:डासा, दाहोद जिल्हा, गुजरात - हयात) हे भारतीय जनता पक्षाच्या राजकारणी आहेत. हे इ.स. २०१४ च्या लोकसभा निवडणुकांमध्ये गुजरात राज्यातील दाहोद लोकसभा मतदारसंघातून लोकसभेवर निवडून गेले.

वर्ग:भारतीय जनता पक्षातील राजकारणी
वर्ग:दाहोदचे खासदार
वर्ग:इ.स. १९६६ मधील जन्म
वर्ग:१६ वी लोकसभा सदस्य
वर्ग:पुरुष चरित्रलेख
वर्ग:१८ वी लोकसभा सदस्य
लीलाधरभाई खोडाजी वाघेला

**लीलाधरभाई खोडाजी वाघेला** (१७ फेब्रुवारी, इ.स. १९३५:पाटण जिल्हा, गुजरात - हयात) हे भारतीय जनता पक्षाच्या राजकारणी आहेत. हे इ.स. २०१४ च्या लोकसभा निवडणुकांमध्ये गुजरात राज्यातील पाटण लोकसभा मतदारसंघातून लोकसभेवर निवडून गेले.

हे बनास संदेश या साप्ताहिकाचे स्थापक असून २५ वर्षे संपादक आहेत.

वर्ग:भारतीय जनता पक्षातील राजकारणी
वर्ग:पाटणचे खासदार
वर्ग:इ.स. १९३५ मधील जन्म
वर्ग:१६ वी लोकसभा सदस्य
वर्ग:पुरुष चरित्रलेख
सदाशिव काशीनाथ छत्रे

**सदाशिव काशीनाथ** ऊर्फ **बापू छत्रे** (इ.स. १७८८:वाळकेश्वर, मुंबई, महाराष्ट्र - इ.स. १८३०) हे इंग्रजी व संस्कृत गद्य पुस्तकांचे मराठीत अनुवाद करणारे एक लेखक होते. ते कवीही होते, पण त्यांच्या कविता उपलब्ध नाहीत.

मुंबई इलाख्यांत प्रथमतः शाळा स्थापन करणें हे काम इंग्रज सरकारकडून सुरू करताना कर्नल कौपर व जॉर्ज जार्व्हिस या अधिकाऱ्यांनी यांनी छत्र्यांची मदत घेतली होती.

छत्रे हे देशी भाषांमधून पुस्तके करवून घेणाऱ्या मुंबईच्या हैंदशाळा व शाळापुस्तक मंडळी (स्थापना - १८२२) या संस्थेचे *डेप्युटी नेटिव्ह सेक्रेटरी* होते. त्यांनी जॉर्ज जार्व्हिस यांच्या मदतीने अनेक मराठी पुस्तके लिहिली. ही पुस्तके बहुतेक भाषांतरित आणि बालवाङ्‌मयात मोडणारी होती.

छत्र्यांनी बाळमित्र, इसापनीती, आणि वेताळपंचविशी ही पुस्तके इंग्रजीतून मराठीत रूपांतरित केली.

## बाळमित्र
सदाशिव काशीनाथ छत्र्यांचे *बाळमित्र* हे पुस्तक इ.स. १८२८मध्ये प्रकाशित झाले. बर्क्विन या फ्रेंच लेखकाने लिहिलेल्या पुस्तकाच्या *चिल्ड्रन्स फ्रेन्ड* या इंग्रजी अनुवादावरून छत्र्यांनी हे पुस्तक मराठीत आणले. हे पुस्तक अतिशय लोकप्रिय झाले होते.

वर्ग:मराठी लेखक
वर्ग:इ.स. १७८८ मधील जन्म
वर्ग:इ.स. १८३० मधील मृत्यू
पूनमबेन मडाम

**पूनमबेन मडाम** (२३ सप्टेंबर, इ.स. १९७४:जामनगर, गुजरात - हयात) या भारतीय जनता पक्षाच्या राजकारणी आहेत. या इ.स. २०१४ च्या लोकसभा निवडणुकांमध्ये गुजरात राज्यातील जामनगर लोकसभा मतदारसंघातून लोकसभेवर निवडून गेले.

वर्ग:भारतीय जनता पक्षातील राजकारणी
वर्ग:जामनगरचे खासदार
वर्ग:इ.स. १९७४ मधील जन्म
वर्ग:१६ वी लोकसभा सदस्य
वर्ग:स्त्री चरित्रलेख
वर्ग:१८ वी लोकसभा सदस्य
प्रभातसिंह प्रतापसिंह चौहाण

**प्रभातसिंह प्रतापसिंह चौहाण** (१५ जून, इ.स. १९४१:गोधरा, गुजरात - हयात) हे भारतीय जनता पक्षाच्या राजकारणी आहेत. हे २००९ आणि इ.स. २०१४ च्या लोकसभा निवडणुकांमध्ये गुजरात राज्यातील पंचमहाल लोकसभा मतदारसंघातून लोकसभेवर निवडून गेले.

वर्ग:भारतीय जनता पक्षातील राजकारणी
वर्ग:पंचमहालचे खासदार
वर्ग:इ.स. १९४१ मधील जन्म
वर्ग:१५ वी लोकसभा सदस्य
वर्ग:१६ वी लोकसभा सदस्य
वर्ग:पुरुष चरित्रलेख
रामसिंह राठवा

**रामसिंह राठवा** (१ जून, इ.स. १९५१:पीपळडी, वडोदरा जिल्हा, गुजरात - हयात) हे भारतीय जनता पक्षाच्या राजकारणी आहेत. हे इ.स. १९९९, इ.स. २००९ आणि इ.स. २०१४ च्या लोकसभा निवडणुकांमध्ये गुजरात राज्यातील छोटाउदेपूर लोकसभा मतदारसंघातून लोकसभेवर निवडून गेले.

याशिवाय ते १९८२ ते १९९४ अशी १२ वर्षे राज्यसभा सदस्य होते.

वर्ग:भारतीय जनता पक्षातील राजकारणी
वर्ग:छोटाउदेपूरचे खासदार
वर्ग:इ.स. १९८२ मधील जन्म
वर्ग:१३ वी लोकसभा सदस्य
वर्ग:१५ वी लोकसभा सदस्य
वर्ग:१६ वी लोकसभा सदस्य
वर्ग:पुरुष चरित्रलेख
रंजनबेन धनंजय भट्ट

**रंजनबेन धनंजयभाई भट्ट** (१० ऑगस्ट, इ.स. १९६२:रायमा-हान्सोट, भरूच जिल्हा, गुजरात - हयात) या भारतीय जनता पक्षाच्या राजकारणी आहेत. त्या इ.स. २०१४ च्या लोकसभा उप-निवडणुकांमध्ये गुजरात राज्यातील वडोदरा लोकसभा मतदारसंघातून लोकसभेवर निवडून आल्या. या मतदारसंघातून नरेन्द्र मोदी हे निवडून आले होते. अलाहाबादमधूनही निवडून आल्यावर मोदी यांनी वडोदरा मतदारसंघातून राजीनामा दिला आणि नंतर झालेल्या पोटनिवडणुकीत भट्ट निवडून आल्या.

वर्ग:भारतीय जनता पक्षातील राजकारणी
वर्ग:वडोदराचे खासदार
वर्ग:इ.स. १९६२ मधील जन्म
वर्ग:१६ वी लोकसभा सदस्य
वर्ग:स्त्री चरित्रलेख
कर्नाटक विधानसभा

इवलेसे|कर्नाटक सरकारची मुद्रा
[300 px|इवलेसे|कर्नाटक विधिमंडळाच्या दोन्ही सभागृहांचे कामकाज बंगळूरमधील [विधान सौध ह्या इमारतीमध्ये भरते.]]
**कर्नाटक विधानसभा** (कन्नड: ಕರ್ನಾಟಕ ವಿಧಾನ ಸಭೆ) हे भारताच्या कर्नाटक राज्याच्या विधिमंडळाच्या दोन सभागृहांपैकी एक आहे (दुसरे: कर्नाटक विधान परिषद). २२५ आमदारसंख्या असलेल्या कर्नाटक विधानसभेचे कामकाज बंगळूरमधून चालते. भारतीय राष्ट्रीय काँग्रेस पक्षाचे के.बी. कोळीवाड विधानसभेचे सभापती असून मुख्यमंत्री सिद्धरामय्या हे विधानसभेचे नेते आहेत.

भारताच्या इतर विधिमंडळांप्रमाणे कर्नाटक विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे ११३ जागांचे बहुमत असणे अनिवार्य आहे. विद्यमान कर्नाटक विधानसभा २०१३ सालच्या निवडणुकीनंतर अस्तित्वात आली.

## सद्य विधानसभेची रचना
* भारतीय राष्ट्रीय काँग्रेस (135)
* भारतीय जनता पक्ष (66)
* जनता दल (धर्मनिरपेक्ष) (19)
* एस.के.पी. (1)
* अपक्ष (3) 

## संदर्भ आणि नोंदी 
## बाह्य दुवे
*अधिकृत संकेतस्थळ

वि
वर्ग:राज्यानुसार विधानसभा
वर्ग:कर्नाटक विधानसभा
संयुक्त अरब अमिराती त्रिकोणी मालिका, २०१६-१७

**२०१६-१७ संयुक्त अरब अमिराती त्रिकोणी मालिका ** ही संयुक्त अरब अमिराती येथे जानेवारी २०१७ मध्ये खेळवली गेलेली एकदिवसीय मालिका होती. हाँग काँग, स्कॉटलंड आणि संयुक्त अरब अमिराती ह्या देशांचे प्रतिनिधित्व करणाऱ्या क्रिकेट संघांदरम्यान ही स्पर्धा खेळवली गेली. स्पर्धेतील शेवटच्या सामन्यात हाँग काँग क्रिकेट संघाचा सहा गडी राखून पराभव करत संयुक्त अरब अमिरातीने स्पर्धेचे विजेतेपद मिळविले.

## संघ
## गुणफलक
## सामने
### १ला सामना
### २रा सामना
### ३रा सामना
## संदर्भ आणि नोंदी
## बाह्यदुवे
* मालिका मुख्यपान – इएसपीएन क्रिकइन्फो

वर्ग:इ.स. २०१७ मधील खेळ
वर्ग:इ.स. २०१७ मधील क्रिकेट
२०१७
संयुक्त अरब अमिराती
२०१७
संयुक्त अरब अमिराती
वर्ग:आंतरराष्ट्रीय क्रिकेट संघाचे संयुक्त अरब अमिराती दौरे
महाराष्ट्र ग्रंथोत्तेजक संस्था

**महाराष्ट्र ग्रंथोत्तेजक संस्था** महाराष्ट्रातील साहित्य-संस्था आहे.

## स्थापना
या संस्थेची स्थापना इ.स. १८९४ मध्ये मराठी भाषा संवर्धन व प्रसार हे ध्येय समोर ठेवून केली गेली. संस्थापक सदस्यांत लोकमान्य टिळक, न्या. महादेव गोविंद रानडे व प्रा. रा.गो. भांडारकर यांचा समावेश होता.

## बाह्य दुवे
* अधिकृत संकेतस्थळ

वर्ग:संशोधन संस्था
वर्ग:महाराष्ट्रातील ग्रंथालये
श्री समर्थ वाग्देवता मंदिर

अल्ट=श्री समर्थ वाग्देवता मंदिर, धुळे|इवलेसे|श्री समर्थ वाग्देवता मंदिर, धुळे
**श्री समर्थ वाग्देवता मंदिर** ही महाराष्ट्राच्या धुळे शहरातील साहित्यसंस्था आहे.

## स्थापना
धुळे येथे सन १९३५ मध्ये शंकर श्रीकृष्ण देव ऊर्फ नानासाहेब देव यांनी समर्थ रामदासस्वामी व रामदासी संप्रदायाच्या साहित्याचा संग्रह, संशोधन व प्रसार करण्याच्या उद्देशाने या संस्थेची स्थापना केली.
 
## बाह्य दुवे 
*संस्थेचे अधिकृत संकेतस्थळ   

## संदर्भ
वर्ग:धुळे
वर्ग:महाराष्ट्रातील ग्रंथालये
बर्लिन ब्रांडेनबुर्ग विमानतळ

**बर्लिन ब्रांडेनबुर्ग विमानतळ**  (जर्मन:*फ्लुगहाफेन बर्लिन ब्रांडेनबुर्ग विली ब्रांड्ट*) हा जर्मनीची राजधानी बर्लिन शहराजवळचा विमानतळ आहे. हा विमानतळ पूर्वीच्या शोनेफेल्ड विमानतळास लागून आहे. 

हा विमानतळ बर्लिनच्या मध्यवर्ती भागापासून १८ किमी आग्नेयेला असून येथे काँडोर, इझीजेट, युरोविंग्स, रायनएर आणि सनडेर या विमान कंपन्यांचे तळ आहेत.. येथून प्रामुख्याने युरोपीय महानगरे आणि पर्यटन स्थळांना तसेच काही आंतरखंडीय विमानसेवा उपलब्ध आहे.

हा विमानतळ टेम्पेलहोफ, शोनेफेल्ड आणि टेगेल यांच्या ऐवजी बांधलेलला आहे. टेम्पेलहोफ विमानतळ २००८ मध्ये बंद झाला आणि उर्वरित दोन २०२० मध्ये बंद झाले. त्यानंतर बर्लिन ब्रांडेनबुर्ग हा ६० लाख लोकसंख्या असलेल्या बर्लिन महानगर आणि आसपासच्या राज्यांना विमानसेवा देणारा एकमेव व्यावसायिक विमानतळ झाला. या विमानतळाने शोनेफेल्डच्या धावपट्टीसह अनेक सुविधा वापरल्या आहेत.

येथून दरवर्षी अंदाजे ३.४ कोटी प्रवासी ये-जा करतात. हा विमानतळ ड्युसेलडॉर्फ विमानतळाच्या पुढे जर्मनीतील तिसरा सर्वात व्यस्त आणि युरोपमधील २४ वा सर्वात व्यस्त विमानतळ आहे.

उद्घाटनाच्या वेळी या विमानतळाची वार्षिक क्षमता ४.६ कोटी प्रवाशांची होती. यापैकी टर्मिनल १ ची क्षमता २.८ कोटी आहे तर टर्मिनल २ ची क्षमता ६० लाख आहे आणि टर्मिनल ५ची (पूर्वीच्या बर्लिन-शोनेफेल्ड विमानतळाची इमारत) क्षमता १.२ कोटी आहे. ही क्षमता २०३५ पर्यंत ५.८ कोटी प्रवाशांपर्यंत नेण्याचे उद्दिष्ट आहे.

२००६ मध्ये बांधकाम सुरू झालेला हा विमानतळ मुळात ऑक्टोबर २०११ मध्ये उघडणार होता, परंतु गैरव्यवस्था, असंबद्ध नियोजन, ढिसाळ अंमलबजावणी, व्यवस्थापन आणि भ्रष्टाचारामुळे या प्रकल्पाला सतत विलंब होत गेला. अखेरीस मे २०२० मध्ये बर्लिन ब्रांडेनबर्ग विमानतळाला काम सुरू करण्याचा परवाना मिळाला, बांधकाम सुरू झाल्याच्या १४ वर्षांनंतर आणि अधिकृत नियोजन सुरू झाल्याच्या २९ वर्षांनंतर, ३१ ऑक्टोबर २०२० रोजी ते व्यावसायिक वाहतुकीसाठी खुले झाले. शोनेफेल्डच्या नूतनीकरण केलेल्या सुविधा २५ ऑक्टोबर २०२० रोजी 'टर्मिनल ५' म्हणून समाविष्ट करण्यात आल्या, तर इतर सर्व विमान कंपन्यांनी ८ नोव्हेंबर २०२० पर्यंत टेगेल विमानतळावरून बर्लिन ब्रांडेनबर्ग विमानतळावर स्थलांतर पूर्ण केले.

## विमान कंपन्या आणि गंतव्यस्थाने 
### प्रवासी 
खालील विमान कंपन्या बर्लिन ब्रांडेनबर्ग विमानतळावरून नियमित नियोजित आणि भाड्याने विमानसेवा पुरवतात:

## संदर्भ आणि नोंदी 
वर्ग:बर्लिन
वर्ग:जर्मनीमधील विमानतळ
वर्ग:बर्लिनमधील वाहतूक
वैदिक संशोधन मंडळ

**वैदिक संशोधन मंडळ** ही महाराष्ट्राच्या पुणे शहरातील संस्था आहे.

## स्थापना
या संस्थेची स्थापना पुणे येथे झाली. येथे हस्तलिखिते, दुर्मिळ ग्रंथ तसेच यज्ञीय उपकरणांचे एक संग्रहालयही आहे. ही संस्था लोकमान्य टिळकांच्या वेदविषयक अध्ययनाला अर्पण केलेली आदरांजलीच होय. त्यांची पावन स्मृती म्हणून दि. १ ऑगस्ट १९२८ या दिवशी संस्थेची स्थापन झाली. 

## इतिहास 
टिळकांच्या निधनानंतर राष्ट्रीय शिक्षण चतुसुत्रापैकी एक चळवळ ह्या चळवळीला इ.स. १९२१ ते १९३० या काळात राष्ट्रीय शिक्षणाच्या चळवळीतून भारतात शैक्षणिक, सांस्कृतिक व राजकीय शिक्षण देणाऱ्या अनेक संस्था निर्माण झाल्या. वेद्विषयक ग्रंथांच्या भाष्यासाहित चिकित्सित आवृत्ती संपादित करणे व प्रकाशित करणे, वेद्विषयक ग्रंथाचा व हस्तलीखितांचा संग्रह करणे, वेद्विषयक प्रगत अध्ययनासाठी सोयी उपलब्ध करून देणे, असे उद्धिष्टे ठेवून महाभारताचार्य कै. चिंतामणराव वैद्य, शि.म. परांजपे, साहित्यसम्राट कै. न.चिं. केळकर, इतिहासचार्य कै. वै.का. राजवाडे इ. व्यक्तींनी संस्थेची स्थापना केली. इ.स. १९३९ साली सोसायटीज रजिस्ट्रेशन अँक्टखाली संस्था नोंदविण्यात आली. इ.स. १९६१ मध्ये मंडळाच्या संशोधनाच्या योजनांना भारत सरकारने ‘अ’ श्रेणी बहाल केली. इ.स. १९८३ मध्ये भारत शासनाने मंडळास आदर्श संस्कृत शोध संस्था म्हणून मान्यता दिली. केंद्र शासनाबरोबर तसेच महाराष्ट्र शासनाकडून मंडळास अंशात्मक अनुदान मिळाले. संस्थेच्या वास्तूबांधणीसाठी देखील अनुदान मिळाले व त्यातून १९६०-६१ मध्ये प्रशस्त, भव्य इमारत तयार झाली. या इमारतीत सुसज्ज ग्रंथालय, हस्तलिखित संग्रहालय, व वस्तू संग्रहालय आहे. इमारतीचा आकार गरुड पक्षासारखा आहे. स्थापनेपासून ७२ वर्षाच्या कालखंडात मंडळाने वेद्विषयक १७ ग्रंथ व अवेस्ताविषयक ३ ग्रंथ प्रकाशित केले.  

## वेद अभ्यास 
मंडळाने सर्वप्रथम ऋग्वेदाच्या सायणभाष्यावर काम केले. नंतर कृष्ण यजुर्वेदाचे काम मंडळाने हाती घेतले.

वर्ग:संशोधन संस्था
जेराल्ड आर. फोर्ड आंतरराष्ट्रीय विमानतळ

इवलेसे
**जेराल्ड आर. फोर्ड आंतरराष्ट्रीय विमानतळ**  अमेरिकेच्या मिशिगन राज्यातील ग्रँड रॅपिड्स शहरात असलेला विमानतळ आहे. १९९९ पर्यंत याचे नाव **केंट काउंटी विमानतळ** होते. येथून अमेरिकेतील २३ शहरांना प्रवासी सेवा तसेच कॅनडातील एका शहरासह इतर ठिकाणी मालवाहतूकसेवा उपलब्ध आहे.

वर्ग:अमेरिकेतील आंतरराष्ट्रीय विमानतळ
वर्ग:ग्रँड रॅपिड्स (मिशिगन)
विल रॉजर्स जागतिक विमानतळ

इवलेसे
**विल रॉजर्स जागतिक विमानतळ**  हा अमेरिकेच्या ओक्लाहोमा राज्याची राजधानी ओक्लाहोमा सिटी येथील विमानतळ आहे.

येथून अमेरिकेतील निवडक मोठ्या शहरांना विमानसेवा उपलब्ध आहे. या विमानतळाच्या नावात *जागतिक* असले तरी येथून एकही थेट आंतरराष्ट्रीय विमानसेवा उपलब्ध नाही.

वर्ग:अमेरिकेतील विमानतळ
वर्ग:ओक्लाहोमा सिटी
सनातन संस्था

**सनातन संस्था** ही भारतातील एक आध्यात्मिक हिंदू संस्था आहे, तिची स्थापना संमोहनतज्ज्ञ जयंत बाळाजी आठवले यांनी १९९९ साली केली. ह्या संस्थेच्या शाखा भारतात आणि भारताबाहेरही विस्तारलेल्या आहेत. ह्या संस्थेचे उद्दिष्ट धर्माधिष्ठित हिंदू राष्ट्राची निर्मिती करणे हे आहे.  सनातन संस्थेने प्रकाशित केलेल्या पुस्तकांवरून संस्थेची विचारधारा अखिल मानव जातीला प्रगल्भ बनवणारी असल्याचे समोर येते.  

## संस्थेवर केलेले आरोप  
* पनवेल, ठाणे आणि वाशी बॉम्बस्फोट
* गोवा बॉम्बस्फ़ोट 
* गोविंद पानसरे यांचा खून 
* नरेंद्र दाभोळकर यांचा खून
* कलबुर्गी यांचा खून
* गौरी लंकेश यांचा खून 
* संमोहनाचा आणि मानसोपचार औषधांचा गैरवापर

## संदर्भ
वर्ग:आध्यात्मिक संस्था
वर्ग:भारतातील हिंदुत्ववादी संस्था
जयंत बाळाजी आठवले

**जयंत बाळाजी आठवले** हे आध्यात्मिक समजले जाणारे एक भारतीय गुरू आहेत हे.  सनातन संस्था या हिंदू धार्मिक संस्थेचे संस्थापक आहेत. ह्या संस्थेचेमराठी, इंग्रजी, गुजराती, कन्‍नड आणि हिंदी या भाषांमधून प्रकाशित होणारे ’सनातन प्रभात’ नावाचे वृत्तपत्र आहे.

वर्ग:आध्यात्मिक व्यक्ती
वर्ग:महाराष्ट्रातील संत
वर्ग:हिंदुत्व
ओडिशा विधानसभा निवडणूक, २०१४

**ओड़िशा विधानसभा निवडणूक २०१४** ही भारताच्या ओड़िशा राज्यातील विधानसभा निवडणुक होती. १० एप्रिल व १७ एप्रिल २०१४ रोजी २ फेऱ्यांत घेण्यात आलेल्या ह्या निवडणुकीमध्ये ओड़िशा विधानसभेमधील सर्व १४७ जागांसाठी नवे आमदार निवडले गेले. 

२०१४ लोकसभा निवडणुकांच्या सोबतच घेण्यात आलेल्या ह्या निवडणुकीत नवीन पटनायकांच्या नेतृत्वाखाली बिजु जनता दलाने ११७ जागांवर विजय मिळवून जोरदार प्रदर्शन केले व आपले राज्यातील बहुमत अजूनच बळकट केले.

## निकाल 
**
|- align=center
!style="background-color:#E9E9E9" class="unsortable"|
!style="background-color:#E9E9E9" align=center|पक्ष
!style="background-color:#E9E9E9" |जागांवर विजय
!style="background-color:#E9E9E9" |एकूण मते
!style="background-color:#E9E9E9" |% मते
!style="background-color:#E9E9E9" |बदल
|-
|style="background-color:#006400" width=10px |
|align="left"|बिजु जनता दल||117||9,334,852||43.4|| 14
|-

|align="left"|भारतीय राष्ट्रीय काँग्रेस||16||5,535,670||25.7|| 11
|-

|align="left"|भारतीय जनता पक्ष||10||3,874,739||18.0|| 4
|-

|align="left"|मार्क्सवादी कम्युनिस्ट पक्ष||1||80,274||0.4|| 1
|-
|style="background-color:#008080" width=10px |
|align="left"|समता क्रांती दल||1||86,539||0.4|| 1
|-

|align="left"|अपक्ष||2||1,084,764||5.0|| 4
|-
|
|align="left"|**एकूण**||**147'''||||||
|-
|}

## संदर्भ आणि नोंदी 
## बाह्य दुवे
* संपूर्ण माहिती

वर्ग:इ.स. २०१४ मधील विधानसभा निवडणुका
२०१४
ओडिशा विधानसभा

**ओड़िशा विधानसभा** (ओड़िआ: ଓଡ଼ିଶା ବିଧାନ ସଭା) हे भारताच्या ओड़िशा राज्याच्या विधिमंडळाचे एकमेव सभागृह एक आहे. १४७ आमदारसंख्या असलेल्या ओड़िशा विधानसभेचे कामकाज भुवनेश्वर शहरामधून चालते. बिजू जनता दल पक्षाचे निरंजन पुजारी हे विधानसभेचे सभापती असून मुख्यमंत्री नवीन पटनायक विधानसभेचे नेते आहेत.

भारताच्या इतर विधिमंडळांप्रमाणे ओडिशा विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे ७४ जागांचे बहुमत असणे अनिवार्य आहे. विद्यमान १६वी विधानसभा ओडिशा विधानसभा निवडणूक, २०१८ निवडणुकीनंतर अस्तित्वात आली. मागील निवडणुकीमध्ये प्रस्थापित केलेले आपले वर्चस्व बिजू जनता दलाने कायम राखले.

## सद्य विधानसभेची रचना 
* बिजू जनता दल (111)
* भारतीय राष्ट्रीय काँग्रेस (09)
* भारतीय जनता पक्ष (23)
* समता क्रांती दल (0)
* मार्क्सवादी कम्युनिस्ट पक्ष (1)
* अपक्ष (1)

## हे सुद्धा पहा 
* ओड़िशा विधानसभा निवडणुका

## बाह्य दुवे 
* अधिकृत संकेतस्थळ 

वि
वर्ग:राज्यानुसार विधानसभा
*
कॅन्सस सिटी आंतरराष्ट्रीय विमानतळ

इवलेसे|डावे
**कॅन्सस सिटी आंतरराष्ट्रीय विमानतळ**  अमेरिकेच्या मिसूरी राज्यातील कॅन्सस सिटी शहराचा विमानतळ आहे. याचे पूर्वीचे नाव *मिड कॉन्टिनेन्ट इंटरनॅशनल एरपोर्ट* होते. या विमानतळाचा संकेत (MCI) या नावावरून दिला गेलेला आहे.

येथून अमेरिकेतील निवडक शहरांना तसेच कॅनडा आणि मेक्सिकोतील काही शहरांना विमानसेवा उपलब्ध आहे. येथून साउथवेस्ट एरलाइन्स आणि डेल्टा एरलाइन्स मोठ्या प्रमाणात प्रवाशांची ने-आण करतात.

या विमानतळाच्या आसपास मोठ्या प्रमाणात चतुर किडे आठळतात. २००८ च्या सुमारास दर एक लाख उड्डाणांमागे १४६ विमानांवर असे किडे आदळल्याचे आढळून आले होते.

वर्ग:अमेरिकेतील आंतरराष्ट्रीय विमानतळ
आंतरराष्ट्रीय विमानतळ
वर्ग:कॅन्सस सिटी महानगर
मॅकघी टायसन विमानतळ

इवलेसे
**मॅकघी टायसन आंतरराष्ट्रीय विमानतळ**  अमेरिकेच्या टेनेसी राज्यातील नॉक्सव्हिल शहराचा विमानतळ आहे. याला पहिल्या महायुद्धात अमेरिकेकडून लढलेल्या चार्ल्स मॅकघी टायसन या वैमानिकाचे नाव देण्यात आलेले आहे.

येथून अमेरिकेतील निवडक शहरांना विमानसेवा उपलब्ध आहे. येथून अमेरिकन एरलाइन्स आणि डेल्टा एरलाइन्स मोठ्या प्रमाणात प्रवाशांची ने-आण करतात. येथून एकही थेट आंतरराष्ट्रीय विमानसेवा उपलब्ध नाही. येथे टेनेसी एर नॅशनल गार्डची १३४वी रिफ्युएलिंग विंग तळ ठोकून आहे.

वर्ग:अमेरिकेतील विमानतळ
वर्ग:नॉक्सव्हिल (टेनेसी)
लुई आर्मस्ट्राँग न्यू ऑर्लिअन्स आंतरराष्ट्रीय विमानतळ

इवलेसे
**लुई आर्मस्ट्राँग न्यू ऑर्लिअन्स आंतरराष्ट्रीय विमानतळ**  अमेरिकेच्या लुईझियाना राज्यातील न्यू ऑर्लिअन्स शहराचा विमानतळ आहे. याला जॅझ संगीतकार लुई आर्मस्ट्राँगचे नाव देण्यात आलेले आहे.

येथून अमेरिकेतील बव्हंश मोठ्या शहरांना तसेच कॅनडा, मेक्सिको व मध्य अमेरिकेतील निवडक शहरांना विमानसेवा उपलब्ध आहे. येथून स्पिरिट एरलाइन्स, साउथवेस्ट एरलाइन्स आणि डेल्टा एरलाइन्स मोठ्या प्रमाणात प्रवाशांची ने-आण करतात.

वर्ग:अमेरिकेतील आंतरराष्ट्रीय विमानतळ
वर्ग:न्यू ऑर्लिन्स
मध्य प्रदेश विधानसभा

[250 px|इवलेसे|[भोपाळमधील विधान भवन]]
**मध्य प्रदेश विधानसभा** हे भारताच्या मध्य प्रदेश राज्याच्या विधिमंडळाचे एकमेव सभागृह एक आहे. २३० आमदारसंख्या असलेल्या मध्य प्रदेश विधानसभेचे कामकाज भोपाळ शहरामधून चालते. भारतीय जनता पक्षाचे गिरीश गौतम हे विधानसभेचे सभापती असून मुख्यमंत्री शिवराजसिंह चौहान विधानसभेचे नेते आहेत.

भारताच्या इतर विधिमंडळांप्रमाणे मध्य प्रदेश विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे ११६ जागांचे बहुमत असणे अनिवार्य आहे. विद्यमान ८वी विधानसभा २०१८ सालच्या निवडणुकीनंतर अस्तित्वात आली. मागील निवडणुकीमध्ये प्रस्थापित केलेले आपले वर्चस्व भाजपने कायम राखले. २०१८ च्या विधानसभा निवडणुकीत कोणत्याही पक्षाला स्पष्ट बहुमत न मिळाल्याने काँग्रेस इतरांच्या मदतीने सत्तेत आली. २०१९ च्या लोकसभा निवडणुकीनंतर काही काँग्रेस सदस्यांनी राजीनामा दिल्याने भाजप पुन्हा सत्तेत आले. या साठी ज्योतिरादित्य शिंदे यांनी महत्त्वाची जबाबदारी पार पडली.

## सद्य विधानसभेची रचना
 भारतीय जनता पक्ष (१२६)
 भारतीय राष्ट्रीय काँग्रेस (९६)
 बहुजन समाज पक्ष (२)
 समाजवादी पक्ष (१)
 अपक्ष (४) 

## हे सुद्धा पहा
*मध्य प्रदेश विधानसभा निवडणुका

## बाह्य दुवे
*अधिकृत संकेतस्थळ

वि
वर्ग:राज्यानुसार विधानसभा
वर्ग:मध्य प्रदेश विधानसभा
चौदा यमधर्म

हिंदू धर्मातील चौदा प्रकारचे यमधर्म खालील प्रकारे आहेत-

# यम
# धर्मराज
# मृत्यु 
# अंतक
# वैवस्वत
# नील 
# दध्न
# काल
# सर्वभूत
# परमेष्ठी
# वृकोदर
# औंदुंबर
# चित्र
# चित्रगुप्त

## हे सुद्धा पहा
* हिंदू धर्मातील चौदा महत्त्वाच्या गोष्टी

वर्ग:हिंदू व्रतवैकल्ये
वर्ग:याद्या
राजस्थान विधानसभा

**राजस्थान विधानसभा** हे भारताच्या राजस्थान राज्याच्या विधिमंडळाचे एकमेव सभागृह एक आहे. २०० आमदारसंख्या असलेल्या राजस्थान विधानसभेचे कामकाज जयपूर शहरामधून चालते. भारतीय राष्ट्रीय कांग्रेसाचे सी.पी. जोशी हे विधानसभेचे सभापती असून मुख्यमंत्री अशोक गेहलोत विधानसभेच्या नेत्या आहेत.

भारताच्या इतर विधिमंडळांप्रमाणे राजस्थान विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे १०१ जागांचे बहुमत असणे अनिवार्य आहे. विद्यमान ७वी विधानसभा २०१८ सालच्या निवडणुकीनंतर अस्तित्वात आली. मागील निवडणुकीमध्ये गमावलेली सत्ता भाजपने ह्या निवडणुकीत परत मिळवली.

## सद्य विधानसभेची रचना
 भारतीय जनता पक्ष (115)
 भारतीय राष्ट्रीय काँग्रेस (69)
 भारतीय आदिवासी पार्टी (3)
 बहुजन समाज पक्ष (2)
 राष्ट्रीय लोकतांत्रिक पार्टी (1)
 राष्ट्रीय लोक दल (1)
 अपक्ष (8) 
 एकूण (199)

## हे सुद्धा पहा
* २०२३ राजस्थान विधानसभा निवडणूक
* राजस्थान विधानसभा निवडणुका

## बाह्य दुवे
*अधिकृत संकेतस्थळ

वि
वर्ग:राज्यानुसार विधानसभा
वर्ग:राजस्थान विधानसभा
हेक्टर आंतरराष्ट्रीय विमानतळ

इवलेसे
**हेक्टर आंतरराष्ट्रीय विमानतळ**  अमेरिकेच्या नॉर्थ डकोटा राज्यातील फार्गो शहराचा विमानतळ आहे. याला मार्टिन हेक्टरचे नाव दिलेले आहे. हेक्टरने विमानतळासाठीची जागा शहरास दान केली होती. येथून अमेरिकेतील निवडक शहरांना विमानसेवा उपलब्ध आहे. या विमानतळाच्या नावात आंतरराष्ट्रीय असले तरीही येथून थेट आंतरराष्ट्रीय विमानसेवा उपलब्ध नाही. फार्गो एर नॅशनल गार्ड सुद्धा या विमानतळाचा उपयोग करतात.

वर्ग:अमेरिकेतील आंतरराष्ट्रीय विमानतळ
वर्ग:फार्गो (नॉर्थ डकोटा)
प्रौष्ठपदी पौर्णिमा

भाद्रपद पौर्णिमेला **प्रौष्ठपदी पौर्णिमा** असे म्हणतात. या दिवशी प्राचीन काळी राजा व त्याचा पुरोहित मिळून इंद्राची पूजा करीत असत आणि होम-हवन केले जात असे. हा एक उत्सवाचा दिवस मानला गेला होता.

## संदर्भ
वर्ग:भारतीय संस्कृती
वर्ग:भारतीय सण आणि उत्सव
लुईव्हिल आंतरराष्ट्रीय विमानतळ

**लुइसव्हिल आंतरराष्ट्रीय विमानतळ**  अमेरिकेच्या केंटकी राज्यातील लुईव्हिल शहराचा विमानतळ आहे. याचे पूर्वीचे नाव *स्टँडीफोर्ड फील्ड* होते. या नावावरून विमानतळाचा संकेत दिला गेला. येथून अमेरिकेतील निवडक मोठ्या शहरांना विमानसेवा उपलब्ध आहे. येथून साउथवेस्ट एरलाइन्स आणि डेल्टा एरलाइन्स मोठ्या प्रमाणात प्रवाशांची ने-आण करतात.

या विमानतळावरून थेट आंतरराष्ट्रीय विमानसेवा उपलब्ध नाही परंतु येथून मालसामानाची आंतरराष्ट्रीय वाहतूक प्रचंड प्रमाणात होते. यूपीएसचा येथे मोठा तळ असून यूपीएस एरलाइन्सद्वारे वर्षाकाठी २३ लाख टनांपेक्षा अधिक सामान या विमानतळातून पसार होते. केंटकी एर नॅशनल गार्डची १२३वी एरलिफ्ट विंग येथे तळ ठोकून आहे. ही तुकडी सी-१३० प्रकारची मालवाहू विमाने चालवते.

वर्ग:अमेरिकेतील आंतरराष्ट्रीय विमानतळ
विमानतळ
ग्वादालुपे हिदाल्गोचा तह

**ग्वादालुपे हिदाल्गोचा तह** हा अमेरिका आणि मेक्सिको मध्ये झालेला तह होता. २ फेब्रुवारी, इ.स. १८४८ रोजी व्हिया दे ग्वादालुपे हिदाल्गो (आता मेक्सिको सिटीचा एक भाग) या गावात झालेल्या या तहाने मेक्सिकन अमेरिकन युद्ध संपुष्टात आले. अमेरिकेचे सैन्य मेक्सिको सिटीच्या सीमेवर आलेले असताना मेक्सिकोने हा तह करण्याचा प्रस्ताव मांडला.

या तहातील कलमांनुसार अमेरिकेने मेक्सिकोला १.५ कोटी अमेरिकन डॉलर देण्याचे तसेच मेक्सिकोने अमेरिकन नागरिकांना देणे असलेले ३२.५ लाख अमेरिकन डॉलर देण्याचे कबूल केले. बदल्यात मेक्सिकोने अमेरिकेची सीमा रियो ग्रांदे नदीपर्यंत असल्याचे स्वीकारले तसेच संपूर्ण कॅलिफोर्निया आणि न्यू मेक्सिको, कॉलोराडो, वायोमिंग, ॲरिझोना, नेव्हाडा आणि युटाचा भाग अमेरिकेच्या हवाली केला. या प्रदेशांत राहणाऱ्या मेक्सिकोच्या नागरिकांना मेक्सिकोत सुरक्षितपणे स्थलांतरित होण्याचा किंवा अमेरिकेचे नागरिकत्व पत्करण्याचा पर्याय देण्यात आला. ९०%पेक्षा अधिक व्यक्तींनी अमेरिकेचे नागरिकत्व स्वीकारले.

वर्ग:अमेरिकेचा इतिहास
वर्ग:मेक्सिकोचा इतिहास
वर्ग:मेक्सिकन अमेरिकन युद्ध
अफगाणिस्तान क्रिकेट संघाचा झिम्बाब्वे दौरा, २०१६-१७

अफगाणिस्तान क्रिकेट संघ जानेवारी आणि फेब्रुवारी २०१७ दरम्यान झिम्बाब्वेच्या दौऱ्यावर गेला होता. दौऱ्यावर पाच एकदिवसीय सामने खेळवले गेले. एकदिवसीय मालिकेआधी, अफगाणिस्तान अ संघाने झिम्बाब्वे अ संघाविरुद्ध पाच "अनधिकृत" सामन्यांमध्ये भाग घेतला. ह्या सर्व सामन्यांना लिस्ट-अ चा दर्जा होता. ही मालिका अफगाणिस्तान अ ने ४-१ अशी जिंकली. एकदिवसीय मालिकेमध्ये अफगाणिस्तान संघाने ३-२ असा विजय मिळवला

एकदिवसीय सामन्यांना सुरुवात होण्याआधी, झिम्बाब्वे क्रिकेटने दौऱ्याची पुर्वतयारी म्हणून स्थानिक लिस्ट अ स्पर्धा प्रो५० चॅंपियनशीप, २०१६-१७ पुढे आणली.

## संघ
*दुसऱ्या एकदिवसीय सामन्याआधी हॅमिल्टन मासाकाद्झाचा झिम्बाब्वेच्या संघात समावेश करण्यात आला.

## लिस्ट अ सामने
### १ला लिस्ट अ सामना
### २रा लिस्ट अ सामना
### ३रा लिस्ट अ सामना
### ४था लिस्ट अ सामना
### ५वा लिस्ट अ सामना
## आंतरराष्ट्रीय एकदिवसीय मालिका
### १ला एकदिवसीय सामना
### २रा एकदिवसीय सामना
### ३रा एकदिवसीय सामना 
### ४था एकदिवसीय सामना 
### ५वा एकदिवसीय सामना 
## संदर्भ आणि नोंदी
## बाह्यदुवे
* लिस्ट अ मालिका मुख्यपान – इएसपीएन क्रिकइन्फो
* मालिका मुख्यपान – इएसपीएन क्रिकइन्फो

वर्ग:इ.स. २०१७ मधील खेळ
वर्ग:इ.स. २०१७ मधील क्रिकेट
२०१७
झिम्बाब्वे
अफगाणिस्तान
नक्श लायलपुरी

**जसवंत राय शर्मा** तथा नक्श लायलपुरी (२४ फेब्रुवारी, इ.स. १९२८:फैसलाबाद, पाकिस्तान - २२ जानेवारी, इ.स. २०१७:अंधेरी, मुंबई, महाराष्ट्र) हे भारतीय गझल आणि बॉलिवूड गीतकार होते.

## पुर्व जीवन 
शर्मांचा जन्म २४ फेब्रुवारी १९२८ रोजी ल्यालपुर (आता फैसलाबाद, पाकिस्तान) मध्ये झाला. त्यांचे वडील यांत्रिकी अभियंता होता आणि जसवंतनेही अभियंता व्हावे अशी त्यांची इच्छा होती. वयाच्या आठव्या वर्षी शर्मा यांच्या आईचा कांजिण्यामुळे मृत्यू झाला. १९४६ साली त्यांनी हिरो प्रकाशने नावाचा एका प्रकाशन गृहात काम केले आणि नंतर काम शोधत ते लाहोरला आले. भारताच्या फाळणी नंतर त्यान्चे कुटुंब लखनौ येथे स्थलांतरीत झाले. नंतर त्यानी "नक्श", (म्हणजे एक ठसा किंवा एक चिन्ह) असे टोपणनावाचा वापर सुरू केला व उर्दू कवी परंपरे प्रमाणे जन्मस्थानावरून पुढे "ल्यालपुरी" जोडले.

१९५१ मध्ये ते मुंबईत आले आणि एक पुरावा वाचक म्हणून *द टाइम्स ऑफ इंडिया*त काम सुरू केले. कमलेशशी लग्न करून त्यांना तीन पुत्र बप्पन, राजेंद्र आणि सुनीत आहे. त्याच्या कुटुंबातील सदस्यान्नी पण "ल्यालपुरी" हे आडनाव स्वीकारले.

## काम 
१९५० च्या दशकात ल्यालपुरी मुम्बईत आले. त्यानी नाटके लिहिली व त्याची ओळख दिग्दर्शक जग्दिश सेठीशी झाली. १९५३ मधे त्यानी सेठीच्या *जग्गू* चित्रपटात "अगर तेरी आन्खोसे आन्खे मिला दू" हे गीत लिहिले जे हन्सराज बहल ने सगीतबद्ध केले व आशा भोसले ने गायले होते. १९५३ मधे त्यानी सगीतकार सपन-जगमोहन साठी पजाबी चित्रपट *जिजाजी* मधे गीत लिहिले. १९७० च्या दशकापरियन्त त्याना यश नाही मिळाले.

## गीतकार 
गीत लिहिलेली चित्रपट:
* १९५२ – *जग्गु*
* १९७० – *चेतना*
* १९७१ – *मन तेरा तन मेरा*
* १९७३ – *दिल कि राहे*
* १९७४ – *परिणय*
* १९७४ – *काल गिर्ल*
* १९८२ – *दिल-ए-नादान*
* २००७ – *यात्रा*

## संदर्भ 
वर्ग:हिंदी कवी
वर्ग:भारतीय गीतकार
वर्ग:इ.स. १९२८ मधील जन्म
वर्ग:इ.स. २०१७ मधील मृत्यू
कोल्लेगळ

200px|इवलेसे|उजवे|मराडीगुड्डा टेकडीवरून दिसणारे कोल्लेगळ
**कोल्लेगल** भारताच्या कर्नाटक राज्यातील शहर आहे. चामराजनगर जिल्ह्यातील या शहरात रेशमाचा व्यवसाय करणाऱ्या अनेक व्यक्ती आहेत. २०११ च्या जनगणनेनुसार येथील लोकसंख्या ५७,१४९ होती.

वर्ग:चामराजनगर जिल्हा
वर्ग:कर्नाटकातील शहरे
सुपरसेल (व्हिडिओ गेम कंपनी)

**सुपरसेल** ही व्हिडियो गेम  निर्माण करणारी कंपनी आहे. या कंपनीने हे-डे, बूम बीच, क्लॅश ऑफ क्लॅन्स तसेच क्लॅश रॉयाल हे खेळ तयार केले आहेत. क्लॅश रॉयलला २०१५ व्ह २०१६ मध्ये *सर्वोत्तम गेम पुरस्कार* ही मिळाले..
सुपरसेल ही मोबाईल गेमिंगमधील सर्वोच्च कंपनी आहे. त्याचे सर्व खेळ इंटरनेट शिवाय चालत नाहीत. हे खेल रणनीती श्रेणीत येतात सुपरसेलनी २०१२ मध्ये "क्लॅश ऑफ क्लॅन्स" आणि हे दे बनविले, २०१४ मध्ये बूम बीच, आनि २०१६ मध्ये क्लॅश रॉयाल बनविले

वर्ग:गेम
जनरल मिचेल आंतरराष्ट्रीय विमानतळ

इवलेसे
**जनरल मिचेल प्रादेशिक विमानतळ**  अमेरिकेच्या विस्कॉन्सिन राज्यातील मिलवॉकी शहरात असलेला विमानतळ आहे. या विमानतळास जनरल बिली मिचेलचे नाव देण्यात आले आहे. मिचेल विस्कॉन्सिनचा रहिवासी होता व त्याला अमेरिकेच्या वायु सेनेच्या जनकांपैकी एक समजले जाते. हा विमानतळ १९२०मध्ये *हॅमिल्टन विमानतळ* या नावाने बांधला गेला.

हा विमानतळ शिकागो महानगरास जवळ असल्याने शिकागोच्या उत्तरी उपनगरातील लोक याचा वापर करतात. येथे ॲमट्रॅकचे रेल्वे स्थानक असून त्या गाड्या शिकागोपर्यंत धावतात.

येथून अमेरिकेतील मोठ्या शहरांना तसेच कॅनडा आणि मेक्सिकोतील शहरांना प्रवासी सेवा आणि मालवाहतूकसेवा उपलब्ध आहे. येथून डेल्टा एरलाइन्स, साउथवेस्ट एरलाइन्स आणि फ्रंटियर एरलाइन्स मोठ्या प्रमाणात प्रवाशांची ने-आण करतात.

वर्ग:अमेरिकेतील आंतरराष्ट्रीय विमानतळ
वर्ग:मिलवॉकी
वर्ग:इ.स. १९२० मधील निर्मिती
शिवनदी

**वाशिष्ठी नदी** ही भारताच्या महाराष्ट्र राज्यातील  नदी आहे. ही नदी रत्‍नागिरी जिल्ह्यातील चिपळूण गावातून वाहते. शहरातून वाहणारी **शिवनदी** वाशिष्ठीला जाऊन मिळते व वाशिष्ठीचे पुढे दाभोळ खाडीत रूपांतर होते. 

शिवनदीचा उगम कामथे-कापसाळ परिसरात असलेल्या डोंगरातून होतो. ही नदी चिपळूण शहराच्या मध्यभागातून वाहते. तिच्या प्रवाहामुळे शहराचे पूर्व आणि पश्‍चिम असे दोन भाग नैसर्गिकरीत्या निर्माण झाले आहेत. शिवनदीची चिपळूण शहरातली लांबी सुमारे दीड किलोमीटर आहे. या नदीवर कामथे आणि फणसवाडी असे दोन बंधारे आहेत. 

शिवनदी ही चिपळूण शहराची एकेकाळची जीवनवाहिनी होती. फार वर्षांपूर्वी या नदीपात्रातून थेट चिपळूणमधील पागमळ्यापर्यंत लहान होड्यांचा प्रवास चालत असे. ऐतिहासिक काळात मालवाहू-प्रवासी गलबते गोवळकोट बंदरातून वाशिष्ठी नदीमधून बाजारपूल, बंदरनाका परिसरात येत असत. त्यातील माल हा पुढे लहान नावांत घालून शिवनदी पात्रातून थेट पागमळा परिसरात चढ-उतारासाठी येई, असे जुने जाणकार सांगतात.  

शिवनदीमध्ये पावसाळ्यानंतर निर्माण झालेल्या डबक्यांमध्ये मगरींनी अधिवास निर्माण केला आहे. पावसाळ्यात येणाऱ्या पुरामुळे या मगरी पुराच्या पाण्याबरोबर शहरात पसरतात व पुढे अनेक दिवस नाल्यात, गटारात आढळून येतात. येथील निसर्गप्रेमी लोक त्यांना पकडून नदीत सोडून देतात.

चिपळूण शहरातील भोगाळे, खाटीकगल्ली व अन्य ठिकाणच्या शिवनदीच्या डोहांमध्येही मगरींचा मुक्त संचार आहे. शहरातील रामतीर्थ तलावामध्ये मगरी आहेत; याशिवाय कामथे धरणातही त्यांचा संचार आहे. 

असे असले तरी या शिवनदीचे अस्तित्त्व कचरा, गाळ, दूषित सांडपाणी यांनी संपत चालले आहे. 

वर्ग:महाराष्ट्रातील नद्या
वर्ग:रत्‍नागिरी जिल्ह्यातील नद्या
साक्रामेंटो आंतरराष्ट्रीय विमानतळ

इवलेसे
**साक्रामेंटो विमानतळ**  अमेरिकेच्या कॅलिफोर्निया राज्याची राजधानी साक्रामेंटो शहरात असलेला विमानतळ आहे.

येथून अमेरिकेतील मोठ्या शहरांना तसेच मेक्सिकोतील शहरांना प्रवासी सेवा आणि मालवाहतूकसेवा उपलब्ध आहे. येथील प्रवाशांपैकी अर्ध्याहून अधिक साउथवेस्ट एरलाइन्सने प्रवास करतात.

वर्ग:अमेरिकेतील आंतरराष्ट्रीय विमानतळ
विमानतळ
पर्यावरणीय स्त्रीवाद

पर्यावरणीय स्त्रीवाद किंवा स्त्रीवादी पर्यावरणवाद ह्या संकल्पना पर्यावरणाविषयीच्या आणि स्त्रीवादी चळवळींना जोडणारा दुवा आहे.  ह्या एकत्रित चळवळीद्वारे समाजातील फ़क्त स्त्रीयांवर होणाऱ्या अन्यालाच वाचा फ़ोडली जाते असेच नव्हे तर समाजातील सर्वच प्रकारच्या शोषणांना विरोध करून त्यांचे निर्मूलन करण्यासाठी प्रयत्न केले जातात. फ़्रेंन्कोइज डिबोन्ने ह्या फ़्रांन्सच्या लेखिकेनी तिच्या ले फ़ेमिनेजम औला मोर्ट ह्या १९७४ साली लिहिलेल्या पुस्तकात पहिल्यांदा ह्या संकल्पनेचा वापर केल्याचे समजले जाते. ह्या विचारधारे मध्ये असे गृहित धरले जाते की, स्त्रीयांच्या शोषणाच्या पद्धती आणि निसर्गाच्या शोषणाच्या पद्धतींमध्ये काही साम्य आहे आणि ते साम्य स्त्रीया, काळे लोक, मुले, गरिब इ. व त्याचप्रकारे निसर्सगातील प्राणी, जमिन, पाणी आणि वायू ह्या गटांच्या शोषणामध्येही वर्चस्ववादी गटांकडून वापरले जाते. ह्या सर्वंच मानव जातीतील आणि निसर्गातील दमित गटांना पाश्चात्य पुरुषसत्तेच्या सत्तेखाली दमनाला सामोरे जावे लागते.  पर्यावरणवादी स्त्रीवाद्यांचे असे प्रतिपादन आहे की, ज्या गुणांना ’बायकी’ म्हणले जाते ते सर्वंच गुण निसर्गातील घटकांना लावून पाहिले जातात, जसे की, सहयोग, सर्जनशिलता, देवाण घेवाण जे निसर्गात आणि स्त्रीयांमध्ये समानरित्या अस्तित्वात असतात.

वर्ग:स्त्रीवाद
वर्ग:पर्यावरणवादी
फेरबँक्स आंतरराष्ट्रीय विमानतळ

इवलेसे
**फेरबँक्स आंतरराष्ट्रीय विमानतळ**  अमेरिकेच्या अलास्का राज्यातील फेरबँक्स शहरात असलेला विमानतळ आहे.

येथून अलास्कातील अनेक शहरे वा गावांना तसेच अमेरिकेतील निवडक शहरांना प्रवासी आणि मालवाहतूक सेवा उपलब्ध आहे. याशिवाय उन्हाळ्यात येथून फ्रांकफुर्टला आठवडी सेवा उपलब्ध आहे. फेरबँक्स विमानतळापासून दक्षिण कोरियाला मालवाहतूक सेवा आहे. येथील बव्हंश प्रवासी अलास्का एरलाइन्स आणि डेल्टा एरलाइन्सचा वापर करतात.

वर्ग:अमेरिकेतील आंतरराष्ट्रीय विमानतळ
विमानतळ
क्लिंटन राष्ट्रीय विमानतळ

इवलेसे

**क्लिंटन राष्ट्रीय विमानतळ**  अमेरिकेच्या आर्कान्सा राज्यातील लिटल रॉक शहराचा विमानतळ आहे. याला अमेरिकेचे राष्ट्राध्यक्ष बिल क्लिंटन व परदेशसचिव हिलरी क्लिंटन यांचे नाव दिलेले आहे. बिल क्लिंटन आर्कान्साचे गव्हर्नरही होते. या विमानतळाचेचे पूर्वीचे नाव *ॲडम्स फील्ड* होते. येथून अमेरिकेतील निवडक शहरांना विमानसेवा उपलब्ध आहे. येथून अमेरिकन एरलाइन्स आणि डेल्टा एरलाइन्स मोठ्या प्रमाणात प्रवाशांची ने-आण करतात.

वर्ग:अमेरिकेतील विमानतळ
वर्ग:लिटल रॉक (आर्कान्सा)
स्पोकेन आंतरराष्ट्रीय विमानतळ

**स्पोकेन आंतरराष्ट्रीय विमानतळ**  अमेरिकेच्या वॉशिंग्टन राज्यातील स्पोकेन शहरात असलेला विमानतळ आहे. याला *गायगर फील्ड* असेही नाव आहे. या विमानतळाचा संकेत हॅरॉल्ड गायगरच्या नावावरून दिलेला आहे.

येथून अमेरिकेतील निवडक शहरांना प्रवासी आणि मालवाहतूक सेवा उपलब्ध आहे. या विमानतळाच्या नावात *आंतरराष्ट्रीय* असले तरीही येथून एकही थेट आंतरराष्ट्रीय सेवा नाही. येथील बव्हंश प्रवासी अलास्का एरलाइन्स आणि साउथवेस्ट एरलाइन्सचा वापर करतात.

वर्ग:अमेरिकेतील आंतरराष्ट्रीय विमानतळ
विमानतळ
साउथ बेंड आंतरराष्ट्रीय विमानतळ

**साउथ बेंड आंतरराष्ट्रीय विमानतळ**  अमेरिकेच्या इंडियाना राज्यातील साउथ बेंड शहरात असलेला विमानतळ आहे. याचे जुने नाव बेंडिक्स फील्ड आहे.

येथून अमेरिकेतील निवडक शहरांना प्रवासी आणि मालवाहतूक सेवा उपलब्ध आहे. या विमानतळाच्या नावात *आंतरराष्ट्रीय* असले तरीही येथून एकही थेट आंतरराष्ट्रीय विमानसेवा उपलब्ध नाही. येथील बव्हंश प्रवासी डेल्टा एरलाइन्स आणि युनायटेड एरलाइन्सचा वापर करतात.

वर्ग:अमेरिकेतील आंतरराष्ट्रीय विमानतळ
विमानतळ
त्रिपुरा विधानसभा

250 px|इवलेसे|त्रिपुरा सरकारची मुद्रा
**त्रिपुरा विधानसभा** (बंगाली: ত্রিপুরা বিধানসভা) हे भारताच्या त्रिपुरा राज्याच्या विधिमंडळाचे एकमेव सभागृह एक आहे. ६० आमदारसंख्या असलेल्या त्रिपुरा विधानसभेचे कामकाज आगरताळा शहरामधून चालते. भारतीय जनता पक्षाचे रतन चक्रवर्ती हे विधानसभेचे सभापती असून मुख्यमंत्री बिपलब कुमार देब हे विद्यमान १२ व्या विधानसभेचे नेते आहेत.

भारताच्या इतर विधिमंडळांप्रमाणे त्रिपुरा विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे ३१ जागांचे बहुमत असणे अनिवार्य आहे. ११वी विधानसभा २०१३ सालच्या निवडणुकीनंतर अस्तित्वात आली. ह्या निवडणुकीत मार्क्सवादी कम्युनिस्ट पक्षाने ४९ जागांवर विजय मिळवून त्रिपुरावरील आपली पकड कायम ठेवली. परंतु २०१८ सालच्या निवडणुकीत भारतीय जनता पक्षाने ४३ जागांवर विजय मिळवून मार्क्सवादी कम्युनिस्ट पक्षाचा पराभव केला. विद्यमान मुख्यमंत्री बिपलब कुमार देब हे १२ व्या विधानसभेचे नेते आहेत.

## सद्य विधानसभेची रचना
**सरकार (44)**
* भारतीय जनता पक्ष (36)
* इंडीजीनस पीपल्स फ्रंट ऑफ त्रिपुरा (8)
**विरोधी पक्ष (16)**
* मार्क्सवादी कम्युनिस्ट पक्ष (16)

## हे सुद्धा पहा
*त्रिपुरा विधानसभा निवडणुका

## बाह्य दुवे
*अधिकृत संकेतस्थळ

वि
वर्ग:राज्यानुसार विधानसभा
वर्ग:त्रिपुरा विधानसभा
स्वरा भास्कर

**स्वरा भास्कर चित्रापू** (जन्म : दिल्ली, ९ एप्रिल १९८८) ही एक भारतीय सिने-अभिनेत्री आहे. २००९ पासून रुपेरी पडद्यावर कार्यरत असलेल्या स्वराला आजवर दोन फिल्मफेअर पुरस्कार नामांकने व इतर काही पुरस्कार मिळाले आहेत. गुजारिश, तनू वेड्स मनू, रांझणा, तनू वेड्स मनू रिटर्न्स, प्रेम रतन धन पायो, नील बट्टे सन्नाटा इत्यादी अनेक चित्रपटांमध्ये तिने भूमिका केल्या आहेत.

## बाह्य दुवे
* 
* 

वर्ग:हिंदी चित्रपट अभिनेत्री
वर्ग:स्त्री चरित्रलेख
हैमंती शुक्ला

**हैमंती शुक्ला** (बंगाली भाषा:হৈমন্তী শুক্লা; २ फेब्रुवारी, इ.स. १९४९ - ) या एक बंगाली गायिका आहेत.

## संदर्भ आणि नोंदी 
**हैमंती शुक्ला** बंगाली गायक आहे.

वर्ग:हिंदुस्तानी गायक
वर्ग:इ.स. १९४९ मधील जन्म
नागालँड विधानसभा

**नागालॅंड विधानसभा** हे भारताच्या नागालॅंड राज्याच्या विधिमंडळाचे एकमेव सभागृह एक आहे. ६० आमदारसंख्या असलेल्या नागालॅंड विधानसभेचे कामकाज कोहिमा शहरामधून चालते. नॅशनलिस्ट डेमोक्रॅटिक प्रोग्रेसिव्ह पार्टीचे शारिंगेन लोंगकुमेर हे विधानसभेचे सभापती असून मुख्यमंत्री नेफिउ रिओ विधानसभेचे नेते आहेत.

भारताच्या इतर विधिमंडळांप्रमाणे नागालॅंड विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाला अथवा राजकीय आघाडीकडे ३१ जागांचे बहुमत असणे अनिवार्य आहे. विद्यमान १२वी विधानसभा २०१८ सालच्या निवडणुकीनंतर अस्तित्वात आली. ह्या निवडणुकीत राष्ट्रीय लोकशाही आघाडीचा सदस्य असलेल्या नॅशनलिस्ट डेमोक्रॅटिक प्रोग्रेसिव्ह पार्टी ह्या पक्षाने १८ जागांवर विजय मिळवून भाजपच्या पाठिंब्याने सरकार स्थापन केले तर नागा पीपल्स फ्रंटला २५ जागा जिंकून देखील सरकार स्थापन करता आले नाही.

## सद्य विधानसभेची रचना
* नागा पीपल्स फ्रंट (25)
* नॅशनलिस्ट डेमोक्रॅटिक प्रोग्रेसिव्ह पार्टी (21)
* भारतीय जनता पार्टी (12)
* अपक्ष (2)

## हे सुद्धा पहा
*नागालॅंड विधानसभा निवडणुका

## बाह्य दुवे
*अधिकृत संकेतस्थळ 

वि
वर्ग:राज्यानुसार विधानसभा
वर्ग:नागालँड विधानसभा
वाशिष्ठी नदी

**वाशिष्ठी नदी** कोकणातली एक महत्त्वाची नदी आहे. हिची एकूण लांबी सुमारे ७० किलोमीटर असून ती पूर्णपणे रत्‍नागिरी जिल्ह्यातूनच वाहते. ती सह्याद्रीतल्या तिवरे गावाजवळ अंदाजे ९०० मीटर उंचीवरून उगम पावते आणि चिपळूण, खेड, गुहागर आणि दापोली अशी वाहत दाभोळजवळ अरबी समुद्राला मिळते. 

## वाशिष्टीच्या उपनद्या
जगबुडी नदी वाशिष्ठीची प्रमुख उपनदी आहे. दर पावसाळ्यात जगबुडी तिच्या भोवतीचे जग बुडवतेच पण एका वर्षी तिने हायवे बंद पाडला होता. हिच्यावर दोन मध्यम प्रकल्प आहेत नातूवाडी आणि शिरवली. वाशिष्ठीच्या इतर उपनद्या किंवा नाले म्हणजे नारिंगी, तांबी नदी, धावती नदी, बैतरणी आणि शिवनदी.

## गोड्या पाण्याची नदी
कोकणात जरी ३००० मिलिमीटरपर्यंत पाऊस पडत असला तरी तीव्र उतारांमुळे आणि जमिनीच्या रचनेमुळे हे पाणी तत्परतेने समुद्रात जाते. त्यामुळे पावसाळ्यात दुथडी भरून वाहणाऱ्या नद्यासुद्धा उन्हाळ्यात कोरड्या पडतात. पण वाशिष्ठीचे गोडे पाणी मात्र कधीच कमी नसते. ती सदा भरलेली, वाहणारी असते.

## कोयनेचे पाणी वाशिष्ठीत
वाशिष्ठी नदीत येणारे पाणी तिचे नाही. हे पाणी सातारा जिल्ह्यातील कोयना जल विद्युत प्रकल्पातून येते. कोयना धरणाचा विस्तीर्ण शिवसागर जलाशय कोयना १, २ आणि ४ या टप्प्यांतील पाणी साठवतो.. हे पाणी खरे तर आग्नेयेकडे वाहून कोयना नदीतून कृष्णेस मिळायला हवे, पण तसे होऊ नये म्हणून ते अडवून व थेट उलटे वळवून कृष्णा खोऱ्यातून कोकणातील वाशिष्ठी खोऱ्यात टाकले जाते. असे पाणी दर वर्षी १९०० दश लक्ष घन मीटर इतके असते.

## वाशिष्टी खोऱ्यातील निसर्गवैविध्य
वाशिष्ठीचे खोरे २२०० चौरस किलोमीटरचे आहे. इथे वैविध्याची अचाट रेलचेल आहे. वेगवेगळ्या प्रकारच्या विहिरी, बाव, तळी, पाणी वापराच्या इतर पारंपरिक पद्धती, झरे, धबधबे, आणि छोटे नाजुक ओहोळ ही सगळी वाशिष्ठीची जिवंत रूपे आहेत. या खोऱ्यात खारफुटीची जंगले आहेत आणि बिबटे, कोल्हे व अन्य प्राणीही आहेत.

## मगरी
वाशिष्टी नदीमध्ये मगरी आहेत.विशेषतःवाशिष्टी नदीची उपनदी असलेल्या तांबी नदीच्या धरणामध्ये मोठ्या प्रमाणात मगरी आढळतात. कात्रोळी धरणाजवळ मोठ्या संख्येने मगरी पाहता येतात. मगर पाहण्यासाठी कात्रोळीतील देऊळवाडी काळश्री मंदिराजवळ दरवर्षी मोठ्या संख्येने पर्यटक येतात.

## दाभोळची खाडी
वाशिष्टी नदी जिथे अरबी समुद्राला मिळते, तिथे दाभोळची खाडी आणि दाभोळ बंदर आहे.

वर्ग:रत्‍नागिरी जिल्ह्यातील नद्या
वर्ग:महाराष्ट्रातील नद्या
गंधर्वाकार

*गंधर्वाकार* हा महाराष्ट्राच्या पुणे शहरात होणारा एक ३ दिवसीय वार्षिक गीत महोत्सव आहे. *आकार* या संस्थेतर्फे हा कार्यक्रम होतो. या कार्यक्रमाचे गायन-वादन-निवेदन हे लहान मुले करतात असते.

या कार्यक्रमासाठी विविध शाळांतील मुले ऑडिशनमधून निवडली जातात. *आकार* संस्था असे उपक्रम भारतात अन्यत्र आणि परदेशांतही आयोजित करते. गंधर्वाकारला अनेक नाट्य-संगीत कलाकारांची उपस्थिती असते. चित्रा देशपांडे कार्यक्रमाचे आयोजन व संगीत दिग्दर्शन करतात.

वर्ग:संगीत महोत्सव
वर्ग:पुणे
डेन काउंटी प्रादेशिक विमानतळ

इवलेसे
**डेन काउंटी प्रादेशिक विमानतळ**  अमेरिकेच्या विस्कॉन्सिन राज्यातील मॅडिसन शहरात असलेला विमानतळ आहे.

येथून अमेरिकेतील निवडक मोठ्या शहरांना प्रवासी सेवा आणि मालवाहतूकसेवा उपलब्ध आहे. येथून डेल्टा एरलाइन्स आणि अमेरिकन एरलाइन्स मोठ्या प्रमाणात प्रवाशांची ने-आण करतात.

वर्ग:अमेरिकेतील विमानतळ
वर्ग:मॅडिसन (विस्कॉन्सिन)
बॉइझी विमानतळ

इवलेसे
**बॉइझी विमानतळ**  अमेरिकेच्या आयडाहो राज्यातील बॉइझी शहरात असलेला विमानतळ आहे. याला बोवेन फील्ड नावानेही ओळखले जाते. येथून अमेरिकेतील मोठ्या शहरांना प्रवासी सेवा आणि मालवाहतूकसेवा उपलब्ध आहे. येथील बव्हंश प्रवासी डेल्टा एरलाइन्स आणि अलास्का एरलाइन्सचा वापर करतात.

वर्ग:अमेरिकेतील विमानतळ
विमानतळ
मल्ला रेड्डी

**क्रिस्ताप्पा निम्माला** (९ सप्टेंबर, इ.स. १९५३:हैदराबाद, तेलंगाणा, भारत - हयात) हे तेलुगू देसम पक्षाचे नेते आहेत. ते इ.स. २०१४च्या लोकसभा निवडणुकांमध्ये तेलंगाणा राज्यातील मलकजगिरी लोकसभा मतदारसंघातून लोकसभेवर निवडून गेले.

वर्ग:मलकजगिरीचे खासदार
वर्ग:इ.स. १९५३ मधील जन्म
वर्ग:तेलुगू देशम पक्षातील राजकारणी
वर्ग:१६ वी लोकसभा सदस्य
हॅरी मार्टिन्सन

**हॅरी मार्टिन्सन** (६ मे, इ.स. १९०४:जामशोग, स्वीडन - ११ फेब्रुवारी, इ.स. १९७८) हे स्वीडिश लेखक होते. त्यांनी लहान मुलांच्या पुस्तकांसाठी चित्रेही काढली. यांचे पूर्वाश्रमीचे आडनाव *मार्टमन* होते.

वर्ग:स्वीडिश लेखक
वर्ग:इ.स. १९०४ मधील जन्म
वर्ग:इ.स. १९७८ मधील मृत्यू
राज्य निवडणूक आयोग

**राज्य निवडणूक आयोग** हा एखाद्या राज्याच्या **स्थानिक स्वराज्य संस्था** (जसे:नगरपालिका, महानगरपालिका व ग्रामपंचायत, पंचायत समिती, जिल्हा परिषद) ईत्यादींचे निवडणुक अधिक्षण, दिशानिर्देश व नियंत्रणासाठी स्थापण्यात आलेला आयोग आहे.
 त्याची स्थापना भारतीय राज्यघटनेच्या कलम 243Z(A) व 243K अन्वये करण्यात आलेली आहे. 
राज्यघटनेच्या, नरसिंहराव सरकारच्या सन 1992 मध्ये पारित झालेल्या ७३व्या घटनादुरुस्तीनुसार, हा बदल करण्यात आला. २६ एप्रिल १९९४ पासून हा बदल लागू झाला. 
राज्य निवडणूक आयोगास स्थानिक स्वराज्य संस्थाच्या निवडणुकीबाबत अनन्य अधिकार आहेत. त्यात निवडणूक कर्मचाऱ्यांवर शिस्तभंगाच्या कार्यवाहीचेही अधिकार आहेत. 
* तसेच, ज्या उमेदवारांनी निवडणूक खर्चाचा तपशिल सादर केला नाही त्यांना अपात्र ठरविणे इत्यादी अधिकारही या आयोगास आहेत.
हा आयोग भारतीय निवडणूक आयोगाच्या आधिपत्त्याखाली काम करतो व त्याचे निर्णय याला बंधनकारक असतात.

## संदर्भ आणि नोंदी 
## हे सुद्धा पहा
* महाराष्ट्र राज्य निवडणूक आयोग
* भारतीय निवडणूक आयोग
* भारतीय निवडणूक आयोगाचे संकेतस्थळ
* महाराष्ट्र शासनाच्या मुख्य निवडणूक अधिकाऱ्याचे संकेतस्थळ

वर्ग:भारताच्या आयोग
वर्ग:निवडणूक आयोग
वर्ग:भारतामधील निवडणुका
राजतरंगिणी

राजतरंगिणी हा संस्कृत काव्यग्रंथ काश्मिरी कवी कल्हण याने इसवी सन ११४७ ते ११५२ या काळात रचला. या दीर्घकाव्यामध्ये काश्मीरचा इतिहास, भूगोल, निरनिराळ्या जनसमूहांची मिसळण आणि काश्मीरची संस्कृती यांची वैशिष्ट्ये उलगडली आहेत. आठ तरंगांमध्ये (अध्यायांमध्ये) विभागलेल्या या संस्कृत काव्यात ७,८२६ श्लोक आहेत. 

या पुस्तकाप्रमाणे काश्मीरचे जुने नाव ‘कश्यपमेरु’ होते.

काश्मीरमध्ये सर्वात आधी पांडवांमधला सर्वात छोटा भाऊ सहदेव याने राज्य स्थापले, असे राजतरंगिणीच्या प्रथम चरणात लिहिले आहे. इ.स.पूर्व २७३ साली काश्मीरमध्ये बौद्ध धर्म आला, असे हा ग्रंथ सांगतो.. 

## राजतरंगिणीची भाषांतरे आणि भाषांतरकर्ते
* इंग्रजी अनुवाद - ऑरेल स्टाईन आणि गोविंद कौल (१९व्या शतकाचा उत्तरार्ध)
* Kings of Kashmir (इंग्रजी अनुवाद - योगेशचंद्र दत्त)
* मूळ संस्कृत मजकुरासह हिंदी अनुवाद - श्रीरामतेजशास्त्री पाण्डेय
* इंग्रजी अनुवाद - विजयालक्ष्मी पंडित यांचे पती रणजित पंडित (१९६८)
* फारसी अनुवाद - काश्मीर नरेश जैन-उल-अजान 
* मराठी अनुवाद - वामनशास्त्री लेले (१९२९)
* मराठी अनुवाद - अरुणा ढेरे (प्रकाशनाधीन, २०१७)

वर्ग:संस्कृत साहित्य
मंगलगिरी साडी

मंगलगिरी हे आंध्र प्रदेशातल्या गुंटुर जिल्ह्यात विजयवाडा आणि गुंटूर या शहरांना जोडणाऱ्या महामार्गावर वसलेले गाव आहे.. या गावात मंगलगिरी या नावाने प्रसिद्ध असलेले कापड आणि साड्या बनतात.

मंगलगिरी गावाचा पूर्वापार चालत आलेला पोटापाण्याचा व्यवसाय म्हणजे हातमागावरचे विणकाम होय. इथे बनलेल्या साड्या आणि ड्रेस मटेरियल नाजूक आणि वेगळे डिझाइन असल्यामुळे सर्वदूर लोकप्रिय आहे. मंगलगिरी साड्यांना भौगोलिक स्थानदर्शक प्रमाणपत्र मिळालेले आहे. शुद्ध आणि तलम सुताचा वापर करून विणल्या जाणाऱ्या या साड्या मऊसूत आणि वापरायला आरामदायी असतात. या साड्यांना ‘निजाम बॉर्डर’ म्हणून ओळखले जाणारे काठ असतात. ही साडी भारतातील तिन्ही मोसमांत वापरता येते.
 
मुळातली मंगलगिरी साडी ही शुद्ध टिकाऊ सुती साडी असून साडीच्या अंगात कोणतीही नक्षी विणली जात नाही. पण निजामी काठ मात्र परंपरागत वापरली जाणारी पद्धत आहे. ह्या दोन्ही गोष्टी मंगलगिरी साडीची वैशिष्ट्ये म्हणून ओळखली जातात. हातमागाचे विणकाम आणि ते पण तलम सुताचा वापर करून, त्यामुळे साडीची किंमत मात्र जास्त असते.

मंगलगिरी साडीतील विशेष म्हणजे साडीमध्ये खास आदिवासी डिझाइन विणलेले असते. आणि सुती साडीमध्ये जरी किंवा सोनेरी धाग्याने बारीक चौकड्या विणल्या जातात. साडीच्या पदरावर आदिवासी संस्कृतीशी नाते सांगणारे पट्टेदार डिझाइन विणले जाते. त्याकरिता सोनेरी धाग्याने भरतकाम केले जाते. साडीचे रंग मात्र गडद आणि आल्हाददायक असतात. या साड्या विणण्याकरिता आणलेल्या सुताची धुलाई, नंतरची ब्लीचिंगची किंवा रंगाईची व्यवस्थापण गावातच होते. सुमारे ५००० विणकर या कामात गुंतलेले आहेत.

टिकाऊपणा ही या साडीची आणखी एक जमेची बाजू आहे. या साड्या व ड्रेस मटेरियल विणल्यामुळे गावच्या ८०,००० लोकसंख्येपकी निम्म्या लोकांना रोजगार मिळाला आहे. बदलत्या काळाप्रमाणे सुती कुडते, दुपट्टे, स्टोल, शबनम पिशव्या इत्यादी उत्पादनेही तयार केली जातात.

मात्र अलीकडच्या काही वर्षांत हल्ली मंगलगिरी साड्या या कॉटन, सिल्क आणि कॉटन-सिल्क अशा तीनही प्रकारांत पहायला मिळतात. जरीचा काठ आणि साडीच्या मधला भाग पोकळ हे याही साड्यांचे वैशिष्ट्य आहे

मंगलगिरी सुती कापड हे बाजारात मंगलगिरी यार्डेज या नावाने विकले जाते.

वर्ग:साड्यांचे प्रकार